CELEX: E2016P0004
Language: hu
Date: 2016-03-02 00:00:00
Title: Az EFTA Felügyeleti Hatóság 2016. március 2-án benyújtott keresete a Norvég Királyság ellen (E-4/16. sz. ügy)

15.9.2016   
            
            
               HU
            
            
               Az Európai Unió Hivatalos Lapja
            
            
               C 338/12
            
         Az EFTA Felügyeleti Hatóság 2016. március 2-án benyújtott keresete a Norvég Királyság ellen
   (E-4/16. sz. ügy)
   (2016/C 338/14)
   Az EFTA Felügyeleti Hatóság 2016. március 2-án keresetet nyújtott be az EFTA-Bíróságon a Norvég Királyság ellen. Az EFTA Felügyeleti Hatóságot (35 Rue Belliard, 1040 Brüsszel, Belgium) meghatalmazotti minőségben Carsten Zatschler, Clémence Perrin és Marlene Lie Hakkebo képviseli.
   Az EFTA Felügyeleti Hatóság kéri, hogy az EFTA-Bíróság állapítsa meg a következőket:
   
               1.
            
            
               A Norvég Királyság elmulasztotta teljesíteni az EFTA-államok közötti, Felügyeleti Hatóság és Bíróság létrehozásáról szóló megállapodás 33. cikke szerinti kötelezettségeit azáltal, hogy nem hozta meg a Norvég Királyságnak az említett megállapodás 31. cikkének (2) bekezdése szerint küldött, indokolással ellátott véleményben előírt időszak lejártáig a Bíróság E-13/13. sz., EFTA Felügyeleti Hatóság kontra Norvég Királyság ügyben hozott, 2013. december 2-i ítéletének való megfeleléshez szükséges intézkedéseket.
            
         
               2.
            
            
               Az eljárás költségeit az alperes viseli.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A kereset szerint a Norvég Királyság 2015. szeptember 8-ig nem tett eleget az EFTA Felügyeleti Hatóság 2015. július 8-i indokolással ellátott véleményének, amely kimondta, hogy a Norvég Királyság elmulasztotta teljesíteni az EFTA-államok közötti, Felügyeleti Hatóság és Bíróság létrehozásáról szóló megállapodás 33. cikke szerinti kötelezettségeit azáltal, hogy nem hozta meg a Bíróság E-13/13. sz., EFTA Felügyeleti Hatóság kontra Norvég Királyság ügyben hozott, 2013. december 2-i ítéletének való megfeleléshez szükséges intézkedéseket.
            
         
               —
            
            
               Az E-13/13. sz. ügy a pénzügyi rendszereknek a pénzmosás, valamint terrorizmus finanszírozása céljára való felhasználásának megelőzéséről szóló, 2005. október 26-i 2005/60/EK európai parlamenti és tanácsi irányelv Norvég Királyság általi betartására vonatkozott.